Lav et referat af nedenstående tekst:

Tekst:
AaB meddelte tirsdag, at de forhandler med den engelske Premier League-klub Aston Villa om at sælge topscoreren Nicklas Helenius. Afgående sportsdirektør Lynge Jakobsen og den nye sportschef Allan Gaarde var tirsdag i Birmingham for at forhandle, men det er næsten også alt hvad angriberen selv ved. Eller vil sige, han ved. - Jeg ved, de er i gang med at forhandle og det er det jeg ved lige nu, siger AaB's måske afgående nummer 11. Næsten ligeså fåmælt er sportschef Allan Gaarde. - Når man indleder en forhandling, så ved man ikke hvordan det kommer til at gå, men der er i hvert fald noget i gang. De to bliver lidt mere snaksalige, hvis spørgsmål om angriberens fremtid bliver af en mere hypotetisk karakter. - Vi mister en fantastisk angriber, hvis vi kommer så langt, men på den anden side kan det også være, vi får lidt kroner i kassen, siger Allan Gaarde. - Jeg tror, der er muligheder i det her. I Premier League har de også lidt flere penge, så jeg ser positivt på det, og jeg må se hvad der sker og håbe på det bedste, siger Helenius.

Referat:
Den lange angriber tager torsdag til Birmingham.